Obama predviđa dogovor G20
Američki predsednik očekuje da će se lideri G20 dogovoriti oko mera za trajan, uravnotežen rast
Lideri G20 otvorili su danas samit u Seulu radnom večerom, posle dvodnevnih prepucavanja oko neravnomerne trgovinske razmene koja je stvorila ogromne suficite u zemljama kao što su Kina i Nemačka, a ogromni deficit u Sjedinjenim Državama. Sjedinjene Države zahtevaju od učesnika samita da uvedu brojna ograničenja na suficite velikih izvoznika, sa čime se nemačka kancelarka Angela Merkel nije složila rekavši da nametanje političkih restrikcija na trgovinske suficite nije ekonomski opravdano. Vašington takođe zahteva od Pekinga da ubrza jačanje svoje valute, juana, čija se vrednost, kako tvrde Sjedinjene Države, održava na veštački niskom nivou kako bi Kina imala prednost na tržištu Još jedan primer ekonomskih nesuglasica je i izjava predsednika Sjedinjenih Država i Južne Koreje, Baraka Obame i Li Mjung-baka na konferenciji za novinare u Seulu, da dve zemlje nisu postigle sporazum o slobodnoj trgovini, ali da se nadaju da će do njega doći u narednih nekoliko nedelja. , poručio je američki predsednik. Obama je naglasio da su Sjedinjene Države najveće tržište na svetu koje pomaže drugim zemljama da ubrzaju svoje ekonomije tako što otkupljuje njihove proizvode, dodavši da najbolje što Amerika može da učini za ostatak sveta, jeste da nastavi da raste. Što se tiče Severne Koreje, Obama je rekao da izolovana komunistička zemlja mora da pokaže ozbilljnost pre nego što Sjedinjene Države ponovo pokrenu šestostrane razgovore o nuklearnom naoružanju sa Pjongjangom. , rekao je Obama. Američki predsednik poručio je i da su Sjedinjene Države spremne da Severu pruže ekonomsku kompenzaciju za prekid programa za nuklearno naoružanje.